سحرلر ارکن قالخان قادینلارین ممه سرطانینا توتولما ریسکینین، گئچ قالخانلارا مقایسه‌ده داها آز اولدوغو آچیقلاندی.
بی‌بی‌سی تورکجه‌نین خبرینه گؤره، اینگیلتره‌ده‌کی بریستول اونیورسیته‌سیندن متخصصلر، آراشدیرمالاری چرچیوه‌سین‌ده اینگیلتره بیوبانکی و اولوسلارآراسی ممه سرطانی بیرلیگی بنیه‌سین‌ده‌کی، ۴۰۰ مین دولاییندا قادینین ژنتیک بیلگیلری آراشدیردی.
نتیجه‌لر، ژنتیک اولاراق بد‌نلری ارکن قالخماغا پروگرام‌لی قادینلارین، گئج یاتماغا پروگرام‌لی قادینلارا نیسبتا ممه سرطانینا یاخالانما ریسکینین داها آز اولدوغونو اورتایا قویدو.
متخصصلر، اورتایا چیخان نتیجه‌نین سببینین ایسه هله معین ائدیله‌ممه‌دیگینی وورغولاییر.
بریستول اونیورسیته‌سین‌ده‌کی آراشدیرما‌چیلاردان بیری اولان دکتر ربکا ریچموند، بو مسئله‌ده قادینلارا توصیه وئرمک اوچون هله چوخ ارکن اولدوغونو دئدی.
داها اول آپاریلان علمی آراشدیرمالار، گئجه چالیشمانین سرطان ریسکینی آرتیردیغینی اورتایا قویموشدو.
آراشدیرمانین نتیجه‌لری، بو گون گلاسگو شهرین‌ده دوزنله‌نه‌جک اولوسال سرطان آراشدیرمالاری اینستیتوسو کنسفرانسین‌دا پایلاشیلاجاق.
